《新年作三首一示县中宾僚一怀故乡子侄一寄家兄湖南道中 其三》
清代·李宪乔

依依远归棹，几日过湘沅。爆竹隔山驿，门符临岸村。

慈亲念游子，儿女话乡园。八口分三处，此情谁共论。

作者简介：山东高密人，字子乔，号少鹤。乾隆四十一年召试举人，官归顺知州。工诗文。有《少鹤诗钞》、《鹤再南飞集》、《龙城集》、《宾山续集》。